b'\n_START_ARTICLE_\nNovotsjerkassk\n_START_SECTION_\nHistorie\n_START_PARAGRAPH_\nNovotsjerkassk var tidligere hovedstad for donkosakkenes omr\xc3\xa5de. Byen ble grunnlagt i 1805 av Matvej Platov, som administrativt senter for Don Vojsko oblast, da innbyggerne i Tsjerkassk stanitsa ble n\xc3\xb8dt til \xc3\xa5 forlate sine hjem ved bredden av Don p\xc3\xa5 grunn av de hyppige oversv\xc3\xb8mmelsene. _NEWLINE_Under den russiske borgerkrigen var Novotsjerkassk sentrum for Don-armeens motrevolusjon og var under kommando av Aleksej Kaledin. Den r\xc3\xb8de arm\xc3\xa9 klarte 7. januar 1920 omsider \xc3\xa5 fjerne de hvite fra byen._NEWLINE_Under andre verdenskrig var Novotsjerkassk okkupert av den tyske arme mellom 24. juli 1942 og 13. februar 1943. _NEWLINE_I 1962 ble lokale matoppr\xc3\xb8r brutalt sl\xc3\xa5tt ned av den sovjetiske h\xc3\xa6ren i det som er blitt kjent som Novotsjerkassk-oppr\xc3\xb8ret.\n_START_SECTION_\n\xc3\x98konomi og n\xc3\xa6ringsliv\n_START_PARAGRAPH_\nNovotsjerkassk har en stor industrisektor, med blant annet Russlands st\xc3\xb8rste lokomotivfabrikk, med 9900 ansatte, som produserer lokomotiver til jernbanene b\xc3\xa5de i Russland og andre tidligere sovjetrepublikker.\n_START_SECTION_\nSeverdigheter\n_START_PARAGRAPH_\nNovotsjerkassk har en katedral (1904), palasset til kosakkenes ataman, og monumenter over Matvej Platov og Jermak Timofejevitsj.'